સપ્ટેમ્બર અને ઓક્ટોબર મહિનામાં શેરબજારમાં આવેલી વેચવાલીને કારણે નાના અને મધ્યમ રોકાણકારો દૂર થતા હોય તેવો ટ્રેન્ડ છે. તેઓ વર્તમાન પ્રવાહ સ્થિર થાય નહીં ત્યાં સુધી વાડ પર બેસીને તમાશો જોવાના મૂડમાં છે. સપ્ટેમ્બર મહિનામાં નાણાવર્ષ ૨૦૧૮-'૧૯નું સૌથી વધુ દૈનિક કામકાજ જોવા મળ્યું તો બીજી તરફ ગયા વર્ષની સરખામણીએ વોલ્યુમમાં લગભગ ૧૪ ટકાનો ઘટાડો થયો હતો જે સ્મોલ અને મિડ-કેપ આંકના ઘટાડા બરોબર હતો.